CELEX: C2004/118/06
Language: fi
Date: 2004-04-30 00:00:00
Title: Yhteisöjen tuomioistuimen tuomio (kuudes jaosto) 29 päivänä huhtikuuta 2004 asiassa C-277/00, Saksan liittotasavalta vastaan Euroopan yhteisöjen komissio (Kumoamiskanne — Valtiontuet — Päätös 2000/567/EY — Saksan liittotasavallan tuki Frankfurt an der Oderissa, Brandenburgin osavaltiossa toimivalle System Microelectronic Innovation GmbH:lle — EY 88 artiklan 2 kohta — Puolustautumisoikeudet — Soveltuvuus yhteismarkkinoille — EY 87 artiklan 1 kohta — Sääntöjenvastaisen tuen takaisinperiminen — Takaisinperiminen muilta yrityksiltä kuin tuen alkuperäiseltä saajalta)

30.4.2004   
            
            
               FI
            
            
               Euroopan unionin virallinen lehti
            
            
               C 118/3
            
         
      YHTEISÖJEN TUOMIOISTUIMEN TUOMIO
   
   (kuudes jaosto)
   29 päivänä huhtikuuta 2004
   asiassa C-277/00, Saksan liittotasavalta vastaan Euroopan yhteisöjen komissio (1)
   
   (Kumoamiskanne - Valtiontuet - Päätös 2000/567/EY - Saksan liittotasavallan tuki Frankfurt an der Oderissa, Brandenburgin osavaltiossa toimivalle System Microelectronic Innovation GmbH:lle - EY 88 artiklan 2 kohta - Puolustautumisoikeudet - Soveltuvuus yhteismarkkinoille - EY 87 artiklan 1 kohta - Sääntöjenvastaisen tuen takaisinperiminen - Takaisinperiminen muilta yrityksiltä kuin tuen alkuperäiseltä saajalta)
   (2004/C 118/06)
   Oikeudenkäyntikieli: saksa
   Asiassa C-277/00, Saksan liittotasavalta, (asiamiehenään W.-D. Plessing, avustajanaan M. Schütte), vastaan Euroopan yhteisöjen komissio, (asiamiehinään K.-D. Borchardt ja V. Di Bucci), prosessiosoite Luxemburg, jossa kantaja vaatii yhteisöjen tuomioistuinta kumoamaan Saksan valtiontuesta Frankfurt an der Oderissa Brandenburgin osavaltiossa toimivalle System Microelectronic Innovation GmbH:lle 11 päivänä huhtikuuta 2000 tehdyn komission päätöksen 2000/567/EY (EYVL L 238, s. 50), yhteisöjen tuomioistuin (kuudes jaosto), toimien kokoonpanossa: V. Skouris (esittelevä tuomari), joka hoitaa kuudennen jaoston puheenjohtajan tehtäviä sekä tuomarit C. Gulmann, J.-P. Puissochet, R. Schintgen ja N. Colneric, julkisasiamies: A. Tizzano, kirjaaja: johtava hallintovirkamies M.-F. Contet, on antanut 29.4.2004 tuomion, jonka tuomiolauselma on seuraava:
   
               1)
            
            
               Saksan valtiontuesta Frankfurt an der Oderissa Brandenburgin osavaltiossa toimivalle System Microelectronic Innovation GmbH:lle 11 päivänä huhtikuuta 2000 tehty komission päätös 2000/567/EY kumotaan siltä osin kuin siinä määrätään System Microelectronic Innovation GmbH:lle myönnettyjen tukien takaisinperimisestä muilta kuin tältä yritykseltä ja siltä osin kuin siinä määrätään Silicium Microelectronic Integration GmbH:lle myönnettyjen tukien takaisinperimisestä muilta kuin tältä viimeksi mainitulta yritykseltä.
            
         
               2)
            
            
               Kanne hylätään muilta osin.
            
         
               3)
            
            
               Saksan liittotasavalta ja Euroopan yhteisöjen komissio vastaavat kumpikin omista oikeudenkäyntikuluistaan.
            
         
      (1)  EYVL C 273, 23.9.2000.